
Sted: Klubbhuset
Dag/dato: Torsdag 08.04.21
Tid: 19.00 – 21.00

Vedtakssaker 
6/21
3v3 baner
Vi har i budsjett for 2021 vedtatt en budsjettramme for dette prosjektet pålydende 150.000kr
Vi vedtok også i sak 12/20 å undersøke to veivalg angående mulighetene fremover og at styret skulle jobbe videre med dette prosjektet. 
1: Utvikle et areal på oversiden av ballbingen. Innkjøp av kunstgress og bygging av permanente vant.
I dette alternativet må det legges et eget kunstgress, det må planeres og dannes et godt grunnlag for banene. Selve grunnarbeidet blir et samarbeid med kommunen, da de er i etableringsfasen av ei løpe-løype rundt kleppen. Det er uavklart hvilke ekstrakostnader som vil tilfalle NIL, men det meste av masser er på lokasjon, samt maskiner. Jeg estimerer en kostnad på om lag 10.000
Når det kommer til selve kunstgresset, må vi legge et gress uten gummigranulat. Vi har fått en pris på 150.000 kr for underlag til 2 baner. Skal det lages permanente vant, kan de bygges av tradisjonelle materialer i tre og/eller konvertere de vant vi har i dag. Dette vil ha en kostnad på om lag 20.000kr
2: Innkjøp av nye vant som flyttes inn/ut.
Det er foretatt mer generell utforsking av prisalternativer via nettsøk og/eller øvrige tilbud. 
En flyttbar bane av god kvalitet har en pris ca 50.000kr ink mva. Den billigste varianten med nett koster 15.000kr ink mva. 
Begge disse banene er konstruert for å flyttes på, lik den løsningen vi har i dag, men har en lav egenvekt og er enklere å håndtere. En slik løsning tar forbehold i at vantene må settes på et allerede opparbeidet dekke. I dag brukes Meyerbanen til dette. 

3v3 banene har vært veldig dårlig. Vi har fått mange tilbakemeldinger på at dette er ei dårlig løsning, og at det skaper mye merarbeid for trenere og lagledere. Ikke bare mtp kamper, men også for treninger. De fleste andre i nærområde har etablert fastmonterte baner, og NIL oppleves derfor som en negativ hjemmearena, da bortelaget ofte må hjelpe med å sett opp baner for å avvikle kamper. Selv om nye baner ville vært enklere å sette opp og -ta ned, er det fortsatt en tidkrevende ekstraoppgave, mens spillere blir løpende rundt. Med en slik løsning vil også Meyerbanen være okkupert oftere. 
En etablering av et nytt område ved klubbhuset vil også styrke lokasjonen til klubbhuset og gjøre det til en naturlig del av kamparenaen. Det vil også styrke klubbens omdømme, ut ifra tilbakemeldingene tidligere. Jeg har også tro på økt rekrutering på trenersiden, da det blir enklere å legge til rette for gode økter. Det kan også øke rekruteringen generelt, da tilgangen blir bedre, både i fritiden og i skoletiden. 

Vedtak: 
 Jeg innstiller på at vi danner et nytt område med faste vant ved klubbhuset, selv om det er det dyreste alternativet på kort sikt. Jeg tror en slik nyetablering kan være positivt for klubben og det skal være mulig å få sponsormidler til et slikt prosjekt. Jeg ønsker selv å være prosjektleder på dette prosjektet. 

Drøftingssaker 
3/21
Forberedelse til sesong 2021
Vi har en rekke oppgaver nå som sesongen snart er i gang igjen. Jeg mener det vil være klokt å dele oppgavene inn under ulike hovedområder. Alle oppgaver må ha en tilknytning til styret og være i trå med strategiarbeidet. Alle oppgaver skal, i tillegg til å legge til rette for aktivitet hos barn og voksne, kunne forankres i omdømmebygging, rekrutering og kompetanse(heving). Skjema under er «bare» de oppgavene jeg har tenkt på nå, og jeg ønsker at dette kan være grunnlag for drøfting og refleksjon på styremøte, så det er god plass til «endring».

For å ikke «bruke opp» styremedlemmene vil det være klokt at oppgavene knyttes til og/eller samarbeides med andre utenfor styret. Her har vi innenfor sport en etablert struktur med for eksempel dommeransvarlig, trenerveileder og rekruteringsansvarlig. Det vil da være viktig at det også knyttes en gruppe rundt de andre oppgavene, og at de får et delegert ansvar. 
